ગુજરાત વિધાનસભાની ચૂંટણીમાં રાજકીય પાર્ટીઓ પુરજોશમાં તૈયારીઓ કરી રહી છે. વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 20 નવેમ્બરના ભાજપ દ્વારા ઉમેદવારોની ત્રીજી યાદી બહાર પાડવામાં આવી છે. આ યાદીમાં અબડાસા વિધાનસભા સીટ પરના ઉમેદવાર તરીકે છબીલભાઈ પટેલની પસંદગી કરવામાં આવી છે. તો છબીલભાઈ પટેલ વિષે થોડુ જાણીએ. 55 વર્ષના છબીલભાઈ નો જન્મ કચ્છના નખત્રાણા તાલુકામાં થયો હતો. તેમના પિતાનું નામ નરનભાઈ પટેલ છે. છબીલભાઈ પટેલ 2012માં કોંગ્રેસની ટિકિટ પર અબડાસાની સીટ પરથી ચૂંટણી લડ્યા હતા અને જીત્યા પણ હતા. પરંતુ તેમણે કોઈક કારણોસર થોડા સમય બાદ કોંગ્રેસમાંથી રાજીનામું આપી દીધુ હતું. તે બાદ 2014માં તેઓ ભાજપની ટિકિટ પરથી ફરી ચૂંટણી લડ્યા. જો કે તેમની ઉપ-ચૂંટણીમાં કોંગ્રેસના દિગ્ગજ નેતા શક્તિસિંહ ગોહિલ સામે તેમની હાર થઈ હતી.